Inngang til mausoleene for (det nordlige) Song-dynastiet (*Songling*)
Sjeleveien (*shendao*) foran Yongding-mausoleet.

**Keisergravene for Songdynastiet**, eller **Songling** (forenklet kinesisk: 宋陵, pinyin: *Sònglíng*, engelsk: *Mausoleums of the Song Dynasty / Imperial Mausoleums of the Song Dynasty*), er mausoleene og gravene til den keiserlige familie fra det nordlige Song-dynasti i Kina.

Beskrivelse
-----------

De befinner seg på byfylket Gongyis (巩义市) område, i byprefekturet Zhengzhou i provinsen Henan i Folkerepublikken Kina. De ligger i Gongyis vestlige forsteder (storkommunene Xicun, Zhitian og Huiguo) ved Song Shans nordlige elv. Gravområdet strekker seg ca 15 kilometer i nord-sør-retning og ca 10 kilometer i øst-vest-retning.

Gravene ligger ca 130 kilometer fra Kaifeng, som var hovedstaden i det nordlige Song-dynasti.

Av det nordlige Song-dynastiets ti keisere ble de fleste begravet her, med unntak av Huizong {徽宗 (Zhao Ji 赵佶, 1082–1135) – som ble begravet i *Songliuling* («Seks-Song-mausoleet») ved Shaoxing (Zhejiang), Yonggu ling (永固陵) / Yongyou ling (永佑陵) –, og Qinzong 钦宗 (Zhao Huan 赵桓, 1100–1161), som i det annet år av Jingkang-æraen (1127) ble tatt til fange av Jin-styrker og døde i fangenskap i det som i dag er fylket Yilan i provinsen Heilongjiang (Yongxian ling (永献陵 i Wuguocheng). Her ligger også Zhao Hongyin, far til Zhao Kuangyin, grunnleggeren av Song-dynastiet.

Dessuten er det her 21 graver for deres ektefeller, og 144 for den nærmeste keiserlige familie. Det er også ni graver for høytstående embedsmenn og berømte generaler, blant dem Gao Huaide, Cai Qi, Zhao Pu, Kou Zhun, Bao Zheng og Yang Yanzhao, og nesten ettusen graver for andre slektninger av keiserfamilien.

Steinskulpturene av menneske- og dyrefigurer langs de enkeltes såkalte sjeleveier (*shendao*) - særlig foran Yongding-mausoleet og Yongzhao-mausoleet - er i relativt vel bevart stand. De er av stor betydning for studiet av Song-tidens steinhuggerkunst.

Anordning og antall av steinfigurene langs disse *shendao* var like i alle mausoleer, skulpturene atskiller seg kun i sine detaljer.

De syv mausoleene og det for Zhao Hongyin - som posthumt fikk keisertittel - kalles vanligvis **de åtte mausoleer for de syv keisere** (帝八陵, *Qidi baling*).

Mausoleene (*Songling*) ble i 1982 oppført på listen over Folkerepublikken Kinas kulturminner (2-58).

De åtte mausoleer for de syv keisere
------------------------------------

|  |  |  |  |
| --- | --- | --- | --- |
| **Navn (pinyin/kinesisk)** | **Keiser** | **Levetid** | **År** |
| Yong'an ling (永安陵) | Xuanzu 宣祖 (Zhao Hongyin 赵弘殷, far til Zhao Kuangyin, dynastiets grunnlegger) | 899-956 | 964 |
| Yongchang ling (永昌陵) | Taizu 太祖 (Zhao Kuangyin 赵匡胤) | 927-976 | 977 |
| Yongxi ling (永熙陵) | Taizong 太宗 (Zhao Jiong 赵炅 / Zhao Guangyi 赵匡义) | 939-997 |  |
| Yongding ling (永定陵) | Zhenzong 真宗 (Zhao Heng 赵恒) | 968-1022 | 1022 |
| Yongzhao ling (永昭陵) | Renzong 仁宗 (Zhao Zhen 赵祯) | 1010–1063 | 1063 |
| Yonghou ling (永厚陵) | Yingzong 英宗 (Zhao Shu 赵曙) | 1032–1067 | 1067 |
| Yongyu ling (永裕陵) | Shenzong 神宗 (Zhao Xu 赵顼) | 1048–1085 | 1085 |
| Yongtai ling (永泰陵) | Zhezong 哲宗 (Zhao Xu 赵煦) | 1076–1100 | 1100 |
|

Litteratur
----------

* Angela Falco Howard, Li Song, Wu Hung, Yang Hong: *Chinese Sculpture*. New Haven: Yale University and Foreign Languages Press 2006, ISBN 0300100655 (Online-Auszug)
* *Cihai*. Shanghai: Shanghai cishu chubanshe 2002; ISBN 7-5326-0839-5
* *Zhongguo da baike quanshu: Kaoguxue* (arkeologi). Beijing: Zhongguo da baike quanshu chubanshe, 1986 (Online-Text)

Referanser
----------

1. ↑  Det tidligere fylke Gong (*Gongxian*)
2. ↑  «Arkivert kopi». Arkivert fra originalen 1. oktober 2009. Besøkt 17. mai 2009.
3. ↑  Howard et al. s.82.
4. ↑  Imperial Mausoleums of the Song Dynasty (960-1279); china.org

Eksterne lenker
---------------

* Mausoleums of Song Dynasty; chinaculture.org
* Imperial Mausoleums of the Song Dynasty (960-1279)
* Song-Gräber in Henan
* Bei Song huangling jingdian - kinesisk
* Gong Xian Songling - kinesisk
* Yongxian ling 永献陵[*død lenke*] - kinesisk